ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร01660000533
ด้วย ประธานเครือข่ายแผงลอยไทยเพื่อการพัฒนาที่ยั่งยืน ขอความช่วยเหลือแก้ไขปัญหาผู้ค้าหาบเร่แผงลอย โดยทางกลุ่มมีข้อเสนอดังนี้
   1. ขอให้พิจารณาแก้ไขระเบียบกรุงเทพมหานคร 16 ข้อ โดยขอให้ทางกลุ่มเข้ามามีส่วนร่วม
   2. ขอให้สำนักเทศกิจพิจารณาขึ้นทะเบียนและสำรวจผู้ค้าหาบเร่-แผงลอยเพื่อทราบความประสงค์ที่แท้จริงของผู้ค้าหาบเร่-แผงลอย
   3. ขอให้แก้ไขระเบียบเกี่ยวกับการวางแผงค้าเว้นทางเดินเท้ากว้าง 2 เมตร ซึ่งปัจจุบันผู้ค้าหาบเร่-แผงลอยตั้งค้าขายบริเวณทางเท้าเต็มทางเท้า โดยขอให้เจ้าหน้าที่ที่เกี่ยวข้องดำเนินการโดยเคร่งครัดให้เป็นไปตามระเบียบการค้า 16 ข้อ
   4. ขอให้การจัดเก็บค่าตั้งแผงลอยเป็นอัตราเดียวกันทั่วกรุงเทพมหานครและขึ้นทะเบียนผู้ค้าหาบเร่ - แผงลอยที่ชำระเงินถูกต้องตามระเบียบ
   5. ขอให้พิจารณาดำเนินการตามที่ได้รับฟังความคิดเห็นผู้ค้าเมื่อวันที่ 4 กันยายน 2565 ให้เป็นรูปธรรม โดยทางกลุ่มประสงค์จะขอเข้าร่วมเป็นคณะกรรมการร่วมในการแก้ไขปัญหาผู้ค้าหาบเร่ - แผงลอย และขอให้พิจารณาเร่งรัดการดำเนินการให้ผู้ค้าหาบเร่ - แผงลอย ซอย 3 - ซอย 7 เป็นตลาดนำร่อง
   6 ขอให้ผู้ค้าพิจารณาจัดรับฟังความคิดเห็นของผู้ค้าหาบเร่ - แผงลอย 50 เขต 
   7. ขอให้พิจารณาดำเนินการอำนวยความสะดวกด้านสาธารณูปโภคให้แก่ผู้ค้าหาบเร่ – แผงลอยที่ขึ้นทะเบียนถูกต้องตามระเบียบ
ทั้งนี้ ศูนย์ฯ ได้ประสานส่งรายละเอียดเพิ่มเติมตามเอกสารที่แนบทางไปรษณีย์อิเล็กทรอนิกส์     
citylawbma@gmail.com มาด้วยแล้ว
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata